Filmen Elling

Elling er ein norsk, Oscar-nominert film frå 2001 regissert av Petter Næss og basert på den tredje romanen om «Elling», Brødre i blodet, av Ingvar Ambjørnsen. 

Elling er den første filmen i trilogien om Elling. Filmen vart Oscar-nominert for beste utanlandske film i 2002. Han kom derimot ikkje med på lista då Dagbladet i 2007 kåra dei 15 viktigaste filmane sidan 1982.

 Handlinga 
Elling skildrar korleis to tidlegare pasientar ved «Brøynes behandlingshjem» skal klare seg åleine i ei trygdeleilegheit på Majorstua i Oslo, med noko hjelp frå sosialarbeidaren Frank. Medan eine av dei, Elling, slit med angst og fikse idear, er den andre, Kjell-Bjarne, nokså enkel og sexfiksert. Etter kvart lærer dei seg til å takle verda og møter andre menneske.

 Rolleliste 
 Rolle  Skodespelar Elling  Per Christian Ellefsen Kjell Bjarne  Sven Nordin Reidun Nordsletten  Marit Pia Jacobsen Frank Åsli  Jørgen Langhelle Alfons Jørgensen  Per Christensen Gunn  Hilde Olausson Hauger  Ola Otnes Johanne  Eli Anne Linnestad Cecilie Kornes  Cecilie A. Mosli Haakon Willum  Joachim Rafaelsen Eriksen  Per Gørvell Servitør på kaféen  Knud Dahl

Kjelder

 Bakgrunnsstoff 
 Elling i Norsk filmografi (Nasjonalbiblioteket)

Kategori:Filmar frå 2001
Kategori:Norske filmar
Kategori:Norske Oscar-kandidatar
Kategori:Petter Næss